**NEKUSTAMĀ ĪPAŠUMA NOMAS LĪGUMS Nr.\_\_\_\_\_**

**(nekustamais īpašums Robežu iela 36, Liepājā, kadastra Nr. 170004000484)**

*Dokumenta datums ir pēdējā elektroniskā paraksta*

*laika zīmoga datums*

**Liepājas valstspilsētas pašvaldība,** kuras vārdā rīkojas **Liepājas Nekustamā īpašuma pārvalde**, reģistrēta Nodokļu maksātāju reģistrā ar kodu 90002066769, kuru uz iestādes nolikuma, turpmāk tekstā Iznomātājs, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_**,** reģistrācijas Nr., \_\_\_\_\_\_\_\_\_ personā, kura rīkojas uz \_\_\_\_ pamata, no otras puses, katra atsevišķi un kopā turpmāk saukti Puse un Puses,

pamatojoties uz Liepājas Nekustamā īpašuma pārvaldes Neapdzīvojamo telpu iznomāšanas komisijas 2025.gada \_\_\_\_\_\_\_\_ lēmumu (sēdes protokols Nr.\_\_\_) noslēdz šādu nekustamā īpašuma nomas līgumu (turpmāk tekstā – Līgums):

**1.Līguma priekšmets**

1.1. **Iznomātājs** nodod un **Nomnieks** pieņem lietošanā par maksu nekustamo īpašumu Robežu ielā 36, Liepājā, kadastra Nr.17000400484, kas sastāv no būves (kadastra apzīmējums Nr.17000400213025), ar kopējo platību 179,3 m2 un zemes vienības (kadastra apzīmējums Nr.17000400477) daļas 388 m2 platībā, saskaņā ar Būves kadastrālās uzmērīšanas lietas telpu plānu (Līguma 1.pielikums) un zemesgabala plānu (Līguma 2. pielikums), kas ir šī Līguma neatņemamas sastāvdaļas, turpmāk saukts – Nekustamais īpašums.

1.2. Līguma 1.1.punktā minētais Nekustamais īpašums tiek iznomāts tikai ar mērķi – publiskai morga pakalpojuma sniegšanai.

1.3. Nekustamais īpašums ar nodošanas pieņemšanas aktu tiek nodots tādā stāvoklī, kāds tas ir nodošanas dienā.

**2.Līguma termiņš**

2.1. Līgums stājas spēkā 2025.gada \_\_.\_\_\_\_\_\_\_ un ir spēkā līdz \_\_.gada \_\_.\_\_\_\_\_\_.

2.2. Līguma darbības termiņš Pusēm vienojoties var tikt pagarināts, ja to pieļauj normatīvie akti un **Nomnieks** par to rakstiski ir informējis **Iznomātāju** vismaz vienu mēnesi pirms Līguma 2.1.punktā norādītā termiņa.

**3.Nekustamā īpašuma nomas maksa un samaksas noteikumi**

3.1. Nekustamā īpašuma nomas maksa:

|  |  |  |  |
| --- | --- | --- | --- |
| **Nekustamā īpašuma nosaukums** | **Ēkas platība,**  **m2** | **Maksa par 1m2 EUR, bez PVN** | **Maksa mēnesī EUR, bez PVN** |
| Nekustamais īpašums Robežu ielā 36, Liepājā, kadastra Nr.17000400484, kas sastāv no būves (kadastra apzīmējums Nr.17000400213025) un zemes vienības (kadastra apzīmējums Nr.17000400477) daļas 388 m2 platībā | 179,30 |  |  |

**Maksa par nekustamā īpašuma nomu mēnesī EUR \_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un pievienotās vērtības nodokļa (PVN) standarta likme.**

**Nomas maksas aprēķina periods ir viens mēnesis.**

3.2. Papildus nomas maksai **Nomnieks** maksā valstī noteikto pievienotās vērtības nodokļa (PVN) standarta likmi. Pievienotās vērtības nodokļa (PVN) standarta likmes maksājumus **Nomnieks** veic papildus un vienlaicīgi ar nomas maksas samaksu, pamatojoties uz Iznomātāja iesniegtu rēķinu.

3.3. **Nomnieks** atbilstoši normatīvo aktu prasībām maksā nekustamā īpašuma nodokli par iznomāto Nekustamo īpašumu, pamatojoties uz Liepājas valstspilsētas pašvaldības Nodokļu administrācijas iesniegtu nodokļa paziņojumu.

3.4. **Nomnieks** apņemas papildus nomas maksai veikt maksājumus par saņemtajiem komunālajiem un citiem ar Īpašuma uzturēšanu saistītiem pakalpojumiem, ja tādi ir nepieciešami īpašuma lietošanai**.** Komunālos un citus saņemtos pakalpojumus, kurus **Nomnieks** saņēmis saskaņā ar **Iznomātāja** noslēgtajiem līgumiem, **Nomnieks** apmaksā, saskaņā ar **Iznomātāja** noslēgtajos līgumos paredzētajā likmēm/atlīdzību ar pakalpojumu sniedzējiem, un I**znomātāja** izrakstītiem rēķiniem, proporcionāli nomātajai platībai un/vai saskaņā ar uzstādīto kontrolskaitītāju rādītājiem. Pēc **Nomnieka** lūguma **Iznomātājs** uzrāda **Nomniekam** aprēķinus, kas pamato iesniegtā rēķina patiesumu.

3.5. Nomas maksas maksājumus, saskaņā ar Līguma 3.1. un 3.2. punktu, **Nomnieks** sāk maksāt no Līguma spēkā stāšanās dienas un maksā saskaņā ar Līgumanoteikumiem, pamatojoties uz **Iznomātāja** iesniegtiem rēķiniem, rēķinos norādītos termiņos. Puses vienojas, ka Iznomātājs rēķinus sagatavo elektroniskā formā un iesniedz tos nosūtot Nomniekam no elektroniskā pasta adreses: [nip.rekini@liepaja.lv](mailto:nip.rekini@liepaja.lv), uz elektroniskā pasta adresi [\_\_\_\_\_\_\_\_\_\_\_\_\_\_\_\_\_\_](mailto:janis_p@inbox.lv), kas uzskatāms par rēķinu ar elektronisku parakstu Elektronisko dokumentu likuma 3.panta otrās daļas izpratnē.

3.6. Nomas maksa tiek veikta pārskaitījuma veidā uz **Iznomātāja** Līgumā norādīto norēķinu kontu.

3.7. Par rēķinos norādīto samaksas termiņa neievērošanu **Nomnieks** maksā Iznomātājam nokavējuma procentus 0,1% apmērā no kopējās pamatparāda summas par katru nokavēto dienu. No **Nomnieka** saņemtie maksājumi bez īpaša paziņojuma **Nomniekam** vispirms ieskaitāmi nokavējuma procentu apmaksai.

3.8. Visi Līgumā paredzētie maksājumi tiks uzskatīti par samaksātiem ar to dienu, kad tie saņemti **Iznomātāja** bankas kontā.

3.9. **Iznomātājam** ir tiesības, nosūtot **Nomniekam** rakstisku paziņojumu, vienpusēji mainīt nomas maksas apmēru bez grozījumu izdarīšanas Līgumā šādos gadījumos:

3.9.1.Centrālās statistikas pārvaldes sniegtais patēriņa cenu indekss attiecībā pret pēdējo nomas maksas korekcijas brīdi pārsniedz 10% apmēru. Nomas maksas paaugstinājumu nosaka, sākot ar otro nomas gadu, atbilstoši Centrālās statistikas pārvaldes sniegtajiem patēriņa cenu indeksiem;

3.9.2. saskaņā ar normatīvajiem aktiem tiek no jauna ieviesti vai palielināti nodokļi, nodevas. Minētajos gadījumos nomas maksas apmērs tiek koriģēts sākot ar dienu, kāda noteikta attiecīgajos normatīvajos aktos;

3.9.3. reizi gadā nākamajam nomas periodam (nomas gadam), ja ir mainījušies **Iznomātāja** Nekustamā īpašuma plānotie pārvaldīšanas izdevumi;

3.9.4. ja normatīvie akti paredz citu nomas maksas apmēru vai nomas maksas aprēķināšanas kārtību.

3.10. Līguma 3.9.1.,3.9.3. un 3.9.4.apakšpunktā minētajos gadījumos izmaiņas stājas spēkā 30 (trīsdesmitajā) dienā no dienas, kad attiecīgais paziņojums nosūtīts **Nomniekam**. **Nomnieks** apņemas maksāt maksājumus **Iznomātāja** rakstiskajā paziņojumā norādītajā apmērā. Ja **Nomnieks** 30 dienu laikā no **Iznomātāja** rakstiska paziņojuma saņemšanas par izmaiņām nomas maksā neatsakās no Nekustamā īpašuma nomas, līgums paliek spēkā un nomas maksa tiek aprēķināta pēc jaunās nomas maksas.

3.11. **Iznomātājam** ir tiesības nemainīt nomas maksas apmēru Līguma 3.10.punktā minētajos gadījumos, ja nomas maksas palielinājums gadā ir mazāks nekā attiecīgajā paziņojuma sagatavošanas un nosūtīšanas izmaksas.

3.12. **Nomniekam** nav tiesību prasīt samazināt nomas maksu, vai prasīt zaudējumu atlīdzību no **Iznomātāja**, ja notiek komunālo pakalpojumu pārtraukumi avāriju, dabas katastrofu vai citu, nesaistītu ar I**znomātāja** rīcību, iemeslu dēļ.

**4.Nomnieka pienākumi un tiesības**

4.1. Īpašuma stāvoklis **Nomniekam** ir zināms. Tas tiek iznomāts tādā stāvoklī, kādā tas ir nodošanas dienā un kāds ir bijis fiksēts telpu nodošanas – pieņemšanas aktā.

4.2. Nomniekam ir pienākums visā Līguma darbības laikā nodrošināt par saviem līdzekļiem Īpašuma un tajā esošo komunikāciju remontus, un uzturēšanu kārtībā, atbilstoši attiecīgo Latvijas Republikas institūciju prasībām un ekspluatācijas noteikumiem. Izdevumus par minētajiem remontdarbiem sedz **Nomnieks**, turpinot maksāt nomas maksu pilnā apmērā.

4.3. **Nomnieks** uzņemas pilnu atbildību par Īpašuma ekspluatāciju. **Nomnieks** nodrošina un seko sanitāro normu un ugunsdrošības noteikumu ievērošanai, par avārijas situācijām nekavējoties paziņo organizācijām, kas nodrošina attiecīgo komunikāciju apkalpi, veic neatliekamus pasākumus avārijas likvidēšanai un informē **Iznomātāju**.

4.4. **Nomnieks** uzņemas atbildību par Nekustamā īpašuma apsardzes sistēmu uzstādījumu ievērošanu.

4.5. Ja **Nomnieka** vainas dēļ Īpašumam radušies bojājumi, tad **Nomnieks** sedz ar bojājumu novēršanu saistītos izdevumus, turpinot maksāt nomas maksu pilnā apmērā.

4.6. **Nomnieks** atbild par darbinieku, pilnvaroto personu, klientu darbībām iznomātajā Īpašumā, sedzot tiešos zaudējumus, ko nodarījušas personas lietojot Īpašumu.

4.7. **Nomnieka** pienākums ir nodrošināt Īpašuma konstrukciju un komunikāciju pareizu izmantošanu un pasargāšanu no bojājumiem.

4.8. **Nomniekam** ir pienākums ļaut **Iznomātāja** pārstāvjiem veikt Īpašuma tehnisko pārbaudi, nodrošināt pārstāvju piedalīšanos pārbaudes aktu sastādīšanā un parakstīšanā.

4.9. **Nomniekam** Līguma darbības laikā jāievēro Liepājas valstspilsētas pašvaldības domes saistošos noteikumus.

4.10. **Nomniekam** savā darbībā ir jāievēro spēkā esošo Latvijas Republikas normatīvo aktu prasības.

4.11. **Nomniekam** ir tiesības uzstādīt konstrukcijas, papildinājumus, zīmes, veikt labojumus un uzstādīt objektus Īpašumā (iekšpusē un ārpusē), nodrošinot minēto objektu uzstādīšanas vietu sakārtošanu pēc konstrukciju un objektu noņemšanas. **Nomnieka** reklāmas/izkārtnes izvietošana atļauta tikai normatīvajos aktos noteiktā kārtībā.

4.12.**Nomnieks** nav tiesīgs:

4.12.1. bez **Iznomātāja** rakstiskas piekrišanas slēgt sadarbības vai cita veida līgumus, kā rezultātā trešā persona iegūtu tiesības uz Īpašumu vai to daļu pilnīgu vai daļēju lietošanu;

4.12.2. veikt Īpašuma pārbūvi, pārplānošanu, izbūvi un ierīču pārtaisi bez projekta dokumentācijas rakstiskas saskaņošanas ar **Iznomātāju** un attiecīgajām valsts un pašvaldību iestādēm un papildus vienošanās noslēgšanas pie Līguma;

4.12.3. ieķīlāt nomas tiesību vai kā citādi izmantot darījumos ar trešajām personām;

4.12.4. pirms Līguma termiņa beigām patvaļīgi atstāt Īpašumu.

4.13. **Nomniekam** pēc Līguma noslēgšanas nekavējoties jānodrošina atkritumu izvešanas pakalpojums, slēdzot līgumu ar attiecīgā pakalpojuma sniedzēju un veicot samaksu, saskaņā ar noslēgto līgumu. Noslēgtais līgums uzrādāms **Iznomātājam** pēc pirmā pieprasījuma.

4.14. **Nomnieks** ir pilnvarots slēgt līgumus ar pakalpojumu sniedzējiem.

4.15.**Nomniekam** ir pienākums nodrošināt sniegtā pakalpojuma rezultātā radušos atkritumu apsaimniekošanas prasību izpildi (utilizāciju), saskaņā ar Latvijas Republikas normatīvajiem aktiem.

**5.Iznomātāja tiesības un pienākumi**

5.1. **Iznomātājam** ir tiesības iepriekš saskaņojot laiku ar **Nomnieku** apsekot Īpašumu, avārijas situācijās jebkurā diennakts laikā.

5.2. Ja nomas līgums tiek izbeigts, tad sākot ar nomas termiņa pēdējām 10 (desmit) dienām, Nekustamā īpašuma īpašniekam ar personu, kas vēlas turpmāk nomāt Īpašumu, iepriekš saskaņojot ar **Nomnieku** ir tiesības apmeklē Īpašumu,lai to apskatītu.

5.3. **Iznomātājam** ir tiesības normatīvajos aktos un nomas līguma ietvaros veikt remontdarbus, nepieciešamos celtniecības pasākumus, lai novērstu briesmas un avārijas sekas, ja to nenodrošina **Nomnieks**. **Nomnieks** nevar veicamos pasākumus nedz aizkavēt, nedz paildzināt. **Nomniekam** ir jāpacieš šie darbi, kā arī pēc attiecīga **Iznomātāja** pieprasījuma saņemšanas jāatbrīvo telpas līdz avārijas /briesmu novēršanai, neprasot zaudējumu segšanu no **Iznomātāja**. Pretējā gadījumā viņam ir jāatlīdzina **Iznomātājam un** trešajām personām šajā sakarā radušā izmaksas un nodarītie zaudējumi.

5.4. **Iznomātājs** nedrīkst bez pamatota iemesla traucēt **Nomniekam** lietot iznomāto Nekustamo īpašumu.

5.5. **Iznomātājam** nav tiesību apgrūtināt Nekustamo īpašumu bez rakstiskas **Nomnieka** piekrišanas.

5.6. **Iznomātājs** nav atbildīgs par pārtraukumiem apgādē ar elektroenerģiju, ūdeni u.c. komunāliem pakalpojumiem, ja šie pārtraukumi nav radušies **Iznomātāja** vainas dēļ.

**6.Līguma izbeigšana un pretenziju iesniegšanas kārtība**

6.1. **Iznomātājam** ir tiesības, rakstiski informējot **Nomnieku** 2 (divus) mēnešus iepriekš, vienpusēji atkāpties no nomas līguma, neatlīdzinot **Nomnieka** zaudējumus, kas saistīti ar līguma pirmstermiņa izbeigšanu, kā arī **Nomnieka** veiktos izdevumus Nekustamajā īpašumā, ja:

6.1.1. **Nomnieka** darbības rezultātā Īpašums tiek bojāts;

6.1.2. **Nomniekam** ir bijuši vismaz trīs maksājumu kavējumi, kas kopā pārsniedz divu maksājumu periodu, tai skaitā **Nomnieks** nemaksā apdrošināšanas izmaksas, nekustamā īpašuma nodokli un citas līgumā iekļautās izmaksas vai nenorēķinās par Nekustamā īpašuma uzturēšanai nepieciešamajiem pakalpojumiem, elektroenerģiju, sanitārtehniskajiem un tehniskajiem vai sakaru pakalpojumiem;

6.1.3. Iznomātais Īpašums tiek nodots apakšnomā, rakstiski nesaskaņojot ar **Iznomātāju**;

6.1.4. tiek pārkāpti nomas būtiskie līguma noteikumi, un, ja 14 (četrpadsmit) dienu laikā pēc **Iznomātāja** rakstiska brīdinājuma, attiecīgais pārkāpums netiek novērsts;

6.2. **Iznomātājam** ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no nomas līguma, neatlīdzinot **Nomniekam** ar Līguma pirmstermiņa izbeigšanu saistītos zaudējumus, ja Nekustamais īpašums **Iznomātājam** nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.

6.3. Līgums var tikt pirms termiņa izbeigts, abām līgumslēdzējām Pusēm vienojoties.

6.4. **Nomnieks,** ir tiesīgs vienpusīgi izbeigt Līgumu, par to nekavējoties rakstiski informējot **Iznomātāju,** jebkurā Līguma darbības brīdī, par to rakstiski paziņojot **Iznomātājam** 3 (trīs) mēnešus iepriekš. Šādā gadījumā **Iznomātājam** nav pienākuma atlīdzināt **Nomniekam** zaudējumus un izdevumus (arī ieguldījumus) Nekustamā īpašuma pielāgošanai savai darbībai.

6.5. Līguma izbeigšana pirms termiņa neatbrīvo **Nomnieku** no pienākuma izpildīt maksājumu saistības, kuras viņš uzņēmies saskaņā ar Līgumu un kuru izpildes termiņš ir iestājies līdz brīdim, kad Līgums tiek vienpusēji izbeigts.

6.6. **Iznomātājam** ir aizturējuma tiesība uz **Nomnieka** mantu, kas atrodas Nekustamajā īpašumā, Nekustamo īpašumu aizslēdzot un neielaižot **Nomnieku**, ciktāl tā ir nepieciešama Līguma saistību izpildes nodrošināšanai.

6.7. Pēc Līguma termiņa izbeigšanās vai jebkuros citos Līguma izbeigšanas gadījumos **Nomniekam** jāatbrīvo Īpašums šī Līguma izbeigšanas dienā vai citā **Iznomātāja** norādītajā termiņā un jānodod tas **Iznomātājam** labā stāvoklī. Ar Īpašuma labo stāvokli šī Līguma izpratnē saprotams tāds Nekustamā īpašuma stāvoklis, kas nav sliktāks par to stāvokli, kāds bija Līguma parakstīšanas brīdī.

6.8. Ja pēc nomas Līguma izbeigšanas **Nomnieka** vainas dēļ Īpašums netiek savlaicīgi atbrīvots un nodots **Iznomātājam**, **Nomniekam** jāveic samaksa par Īpašuma faktisko lietošanu un jāmaksā līgumsods 5 % apmērā no mēneša maksājumu summas par katru nokavēto dienu līdz telpu nodošanas un pieņemšanas akta parakstīšanas dienai, kā arī jāsedz **Iznomātājam** visi zaudējumi, kādi **Iznomātājam** ir nodarīti sakarā ar Īpašuma savlaicīgu neatbrīvošanu.

6.9. Pēc nomas attiecību izbeigšanas **Nomnieks** nodod **Iznomātājam** bez atlīdzības **Nomnieka** izdarītos neatdalāmos uzlabojumus, pārbūves un ietaise, kurām jābūt lietošanas kārtībā. Tiek nodotas lietas un aprīkojums, kas nodrošina ēkas/telpu normālu lietošanu, kā arī priekšmeti, kuri nav atdalāmi nesabojājot tos un virsmas, pie kurām tie piestiprināti.

6.10. Īpašuma neatbrīvošanas gadījumā, pēc nomas attiecību izbeigšanas, **Nomnieks** no Īpašuma tiek izlikts un no viņa tiek piedzīts parāds un zaudējumi.

6.11. **Iznomātājam** ir tiesības vienpusēji izbeigt Līgumu, ja **Nomniekam** vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt **Nomnieka** darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja **Nomnieks** ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

**7.Īpaši noteikumi**

7.1. Nomas attiecības ir saistošas līgumslēdzēju Pušu tiesību un saistību pārņēmējiem.

7.2. Visai sarakstei, saskaņojumiem, dokumentācijai un citai informācijai, ar kuru apmainās Puses un kura ir attiecināma uz Līgumu sagatavojama latviešu valodā, noformējama rakstiski, un tai ir jābūt iesniegtai otrai Pusei personiski pret parakstu vai pa pastu uz Līgumā norādīto adresi vai attiecīgās Puses juridisko adresi. Visa veida paziņojumi, kas nosūtīti ar pasta starpniecību uzskatāmi par paziņotiem otrai pusei septītajā dienā pēc to nodošanas pastā. Puses vienojas, ka Līguma izpildes gaitā abpusēji akceptē informācijas apmaiņu, izmantojot elektronisko pastu un visa veida paziņojumu nosūtīšanu uz Līgumā norādīto Pušu elektroniskā pasta adresēm. Domstarpību gadījumā informācija, kas nosūtīta uz pušu elektroniskā pasta adresi uzskatāma par saņemtu nākamajā darba dienā pēc tās nosūtīšanas. Paziņojumi, kas nosūtīti uz otras puses e-adresi, ja pusei ir aktivizēts e-adreses konts, uzskatāmi par paziņotiem otrajā darba dienā pēc to nosūtīšanas.

7.3. **Iznomātājs** un **Nomnieks** tiek atbrīvots no atbildības par daļēju vai pilnīgu saistību neizpildi, ja šī neizpilde radusies nepārvaramas varas ietekmes rezultātā, kurus **Iznomātājs** un **Nomnieks** nevarēja paredzēt, novērst, ietekmēt un par kuru rašanos nenes atbildību. Tās ir, piemēram, stihiskas nelaimes, plūdi un citi apstākļi. Par minēto apstākļu iestāšanos nekavējoties jāinformē **Iznomātājs**. Ja nepārvaramās varas apstākļi darbojas ilgāk kā 6 (sešus) mēnešus, gan **Iznomātājam**, gan **Nomniekam** ir tiesības Līgumu, paziņojot par to otrai Pusei 30 (trīsdesmit) dienas iepriekš.

7.4. **Iznomātājs** un **Nomnieks** 7.3.punktā minētajos gadījumos vienojas par saistību izpildes termiņa pagarināšanu vai citu noteikumu maiņu, kamēr darbojas šie apstākļi un to sekas.

7.5. Puses garantē, ka personai, kas slēgs Līgumu, ir visas likumiskās tiesības, juridisks pamats un attiecīgais pilnvarojums, lai slēgtu Līgumu un uzņemtos tajā noteiktās saistības.

7.6. Parakstot līgumu, Puses apliecina, ka Līguma noteikumus no tā parakstīšanas dienas pildīs godprātīgi.

**7.7. Nomnieks kompensē Iznomātājam pieaicinātā neatkarīga sertificēta vērtētāja atlīdzības summu 151,25 EUR (viens simts piecdesmit viens eiro, 25 centi) par nomas maksas noteikšanu, saskaņā ar Iznomātāja iesniegtu rēķinu.**

**8.Personas datu apstrāde**

8.1. Līguma izpildes laikā iegūto Nomnieka personas datu pārzinis ir Iznomātājs un apstrādā tos ar mērķi veikt īpašuma objektu nomas procesa nodrošināšanu kā ietvaros tiek veiktas personas datu apstrādes šādiem mērķiem:

* + 1. nomas procesa un piespiedu nomas organizēšanai;
    2. nomas līgumu noslēgšanai un tā izpildei;
    3. rēķinu sagatavošanai, maksājuma apstrādei un parāda piedziņas organizēšanai.
  1. Tiesiskais pamats Nomnieka personas datu apstrādei ir:
     1. līgumisko attiecību nodibināšana un izpilde (Vispārīgās datu aizsardzības regulas 6. panta 1. punkta b)apakšpunkts);
     2. juridisko pienākumu izpilde (Vispārīgās datu aizsardzības regulas 6.panta 1.punkta c)apakšpunkts, Grāmatvedības likums, Ministru kabineta 2018.gada 13.februāra noteikumi Nr.87 "Grāmatvedības uzskaites kārtība budžeta iestādēs", Publiskas personas finanšu līdzekļu un mantas izšķērdēšanas novēršanas likums, Ministru kabineta 2018.gada 20.februāra noteikumi Nr.97 “Publiskas personas mantas iznomāšanas noteikumi”.
     3. sabiedrības interesēs vai īstenojot pārzinim likumīgi piešķirtās oficiālās pilnvaras (Vispārīgās datu aizsardzības regulas 6.panta 1.punkta e)apakšpunkts, Ministru kabineta 2018.gada 20.februāra noteikumi Nr.97 “Publiskas personas mantas iznomāšanas noteikumi”.
  2. Liepājas pilsētas pašvaldības iestāde “Nekustamā īpašuma pārvalde” darbinieki atbilstoši kompetencei (apstrādā saņemtos dokumentus, sagatavo tos komisijai, organizē izsoli, sagatavo līgumu un kontrolē tā izpildi, veic maksājumu administrēšanu). Brīvo nedzīvojamo telpu iznomāšanas komisija pieņem lēmumus, Liepājas pilsētas pašvaldības administrācijas darbinieki atbilstoši kompetencei apstrādā saņemtos dokumentus, pārziņa nolīgtie apstrādātāji (lietvedības, grāmatvedības un nekustamo īpašumu pārvaldības sistēmu uzturētāji), nepieciešamības gadījumā – tiesa, zvērināti tiesu izpildītāji (parādu piedziņas procesā).
  3. Nomnieka personas dati tiek glabāti atkarībā no to veida:
     1. komisijas protokols - pastāvīgi glabājams;
     2. nomas līgums - 10 gadi pēc līguma termiņa izbeigšanās;
     3. rēķinu un maksājumu informācija, ja maksājumi veikti laikā – 5 gadi;
     4. rēķinu un maksājumu informācija, ja maksājumi nav veikti laikā – līdz parāda piedziņai;
  4. Nomniekam, kā datu subjektam ir tiesības:
     1. pieprasīt Iznomātājam piekļūt Nomnieka, kā datu subjekta, apstrādātajiem personas datiem, iesniedzot rakstisku pamatojumu lūgumam, lūgt neprecīzo personas datu labošanu vai dzēšanu, normatīvajos aktos noteiktajos gadījumos, lūgt Jūsu personas datu ierobežošanu, kā arī iebilst pret to apstrādi;
     2. iesniegt sūdzību par nelikumīgu personas datu apstrādi Datu valsts inspekcijā;
     3. vērsties pie Iznomātāja personas datu aizsardzības speciālista par personas datu apstrādes jautājumiem - tālrunis 63422331, adrese Rožu iela 6, Liepāja, elektroniskā pasta adrese: das@liepaja.lv.

**9.Pušu atbildība un juridiskās adreses**

9.1. Parakstītais Līgums pilnībā apliecina Pušu vienošanos. Jebkuras izmaiņas stāsies spēkā tikai tad, kad tās tiks noformētas rakstiski kā pielikums Līgumam un tās parakstīs abas līgumslēdzējas Puses, izņemot Līguma 3.11.punktā paredzēto paziņojumu. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas. Līguma pielikumi ir neatņemama Līguma sastāvdaļa.

9.2. Ja spēku zaudēs kāds no Līguma noteikumiem, tas neietekmēs pārējo noteikumu spēkā esamību.

9.3. Pušu strīdi tiek izskatīti, pusēm savstarpēji vienojoties, bet, ja puses nevar vienoties – Latvijas Republikas tiesā saskaņā ar Latvijas Republikas normatīvajiem aktiem.

9.4. Pusesapņemas savlaicīgi – 10 (desmit) darba dienu laikā rakstiski paziņot otrai Pusei par rekvizītu maiņu. Vainīgā puse uzņemas visu atbildību par sekām, kas rodas, pārkāpjot šos noteikumus.

9.5. Līgums sagatavots valsts valodā elektroniska dokumenta veidā uz \_\_\_\_ lapām ar 2 (diviem) pielikumiem un parakstīts ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga laiks un datums. Pusēm ir pieejams abpusēji parakstīts līgums elektroniskā formā.

|  |  |
| --- | --- |
| IZNOMĀTĀJS:  Liepājas valstspilsētas pašvaldības iestāde “Liepājas Nekustamā īpašuma pārvalde”  PVN maks reģ.kods LV90002066769  Peldu iela 5, Liepāja, LV 3401  AS SEB banka, kods UNLALV2X  Konts: LV12UNLA0050007588848  Tālr.: +371 63404708  e-pasts: nip@liepaja.lv  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_/ | NOMNIEKS:  \_\_\_\_\_  \_\_\_\_\_  \_\_\_\_\_  \_\_\_\_\_  \_\_\_\_\_  \_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_/ |